
Увод
Уважаеми ученици,
Днес предстои да бъде обсъдена една тема, засягаща не само бъдещето на България, но и вашето собствено (лично) бъдеще – това е „ролята на младите хора за сигурността и развитието на държавата“. Често чуваме да се споменава, че „младите хора представляват бъдещето на обществото“. Младите хора не са само част от бъдещето, но и важна част от настоящето, където предстои да се подготвят за бъдещите предизвикателства. Вашите идеи, въображение, знания, поведение и избори още днес влияят върху обществото, в което живеем и върху хода на вашия живот и този на околните. С други думи реалността в ежедневието ни има освен интерактивен аспект, също така и възпитателно-тренировъчен аспект.
Сигурността в една държава не се осигурява само от обособените за целта институции като армия и полиция. Индивидуалната или лична сигурност също има частно натрупващо се влияние и тя се гарантира чрез образовани интелигентни граждани, силна икономика, уважение между хората, справедливост, технологично развитие и разумни и зрели млади хора, интересуващи от проблемите на обществото и желаещи да търсят решение на заобикалящите ги проблеми.
Какво следва да се разбира под „сигурност“?
Сигурността не се заключава само в липсата на военни действия. Тя е по-скоро чувство за безопасност от неочаквани заплахи и включва:
- защита от всякакви заплахи като природни бедствия, престъпления или атаки срещу държавата и/или нейните граждани;
- наличие на стабилна икономика, за да бъде стандартът на живот удовлетворяващ, да гарантира предсказуемост на разходите и обстоятелствата за относително дълъг период от време;
- опазване на нашата култура, традиции и език – сходството в поведението и навиците кара хората да се чувстват в безопасност заедно, да се доверяват и ги прави по-склонни да се грижат за околните;
Основните предизвикателства пред националната ни сигурност са комплексни и многопластови:
- геополитическа среда: Балканите остават регион с нестабилност най-вече поради своето местоположение на кръстопът между Азия и Европа, което налага постоянна готовност за реакция при кризи. Войната в Украйна ясно показа, че конфликтите могат да възникнат неочаквано и да имат глобални последици, както и, че безредици, атентати и военни конфликти могат да бъдат планирани и проигравани с години без една от страните да подозира за тяхната подготовка;
- хибридни заплахи: Това включва кибератаки, целящи компрометиране или срив на цели институции, организации, държави и постигане на масов хаос, дезинформация, икономически натиск и други форми на подривна дейност, целящи дестабилизация на държавата и разделение в обществото. Поради установения обществен ред изглежда, че няма какво да доведе до масови безредици или същите нямат почва у нас, но истината е, че съществуват престъпни групи и мрежи, които се прехранват на основата на хаоса, планират безредици с години, паразитирайки от гражданите чрез измами и в крайна сметка техните организирани удари ескалират силно нелинейно във времето;
- тероризъм и миграционен натиск: Терористичните актове и нелегалната миграция създават рискове за вътрешния ред и сигурността на границите поради насищането на маси хора, непринадлежащи на дадена територия и народа и;
- недостатъчно финансиране на отбраната: Дългогодишното не дофинансиране на сектора на отбраната може да доведе до морално и физическо остаряване на въоръжението и техниката, както и до недостиг на квалифицирани кадри, което прави армията неефективна. Необходимо е да се провеждат учения, тренировъчни изпитания и да се обновява въоръжението периодично;
- демографска криза: Намаляването на населението и застаряването му оказва пряко влияние върху човешкия ресурс на армията и върху възможността за ефективна защита на страната. Това доказва колко взаимосвързани са изброените аспекти на сигурността;
Мястото и ролята на младите хора
Младите хора имат ключова роля в поддържането на националната сигурност тъй като голяма част от тях ще изпълнят редиците и като бъдещи войници, сержанти и офицери а личният състав играе решаваща роля за качеството и състоянието на армията. За да се насърчи интересът към военната професия, пред младежите се показват предимствата на военната професия – дисциплина, лидерство, професионална реализация и възможности за кариерно развитие.
Образование и подготовка: Учебните заведения, които подготвят военни кадри, подлежат на модернизация, осигурявайки привлекателни условия за ново постъпилите кадри. Предлагат се е обучение по съвременни технологии, чужди езици и лидерски умения.
Развитие на резерва: Доброволният резерв е важен компонент от системата за национална сигурност. Младите хора могат да участват активно в него, като придобиват военна подготовка, която може да им бъде полезна и в цивилния живот.
Патриотизъм и национално самосъзнание: Младите хора трябва да бъдат възпитавани в дух на патриотизъм, уважение към националните символи и традиции. Познаването на историята на България както при всяка държава е задължително условие за формиране на отговорни граждани.
Иновации и технологии: Новите поколения са естествено свързани с технологиите. Техните умения и навици са високо ценени за въвеждането на модерни системи за комуникация, разузнаване, киберотбрана и високотехнологично въоръжение.
Граждански контрол и информираност: Младите хора трябва да бъдат активни участници в обществения диалог по теми, свързани с отбраната и сигурността. Те могат да бъдат допълнение на институциите и да изискват прозрачност и отчетност.



1. Образованието – основа на силната държава
Една държава е силна, когато нейните граждани са образовани, високо квалифицирани и възпитани в критично мислене. Образованието дава знания, но и умения да мислим критично, да различаваме истината от манипулацията или поне да подлагаме на проверка всичко, което ни се предлага и да вземаме разумни, осведомени и адекватни на обстановката решения.
Днес живеем в свят, в който информацията е навсякъде. Социалните мрежи и интернет ни дават огромни възможности, но крият и рискове – фалшиви новини, дезинформация и език на омразата. Социалните мрежи са претрупани с измами и фалшиви данни поради липсата на достатъчна регулация на процесите от изпълнителната власт. Оправданието на абсурдите в интернет пространството обикновено звучи така: „Интернет няма собственик, не принадлежи на никого, следователно всеки може да качва каквото си пожелае“. Именно затова образованите и съобразителни млади хора са важни за сигурността на България и това важи за всяка държава. Те следва да могат да разпознават лъжата и измамата, да защитават истината и да са възпитани в хуманните ценности поддържащи едно общество в хармония и да бъдат отговорни граждани, съобразявайки се с целите и нуждите на околните, както и общите цели на българския народ и съвременното общество.
Освен това България, както всяка държава има нужда от млади специалисти – лекари, учители, инженери, програмисти, учени, предприемачи и военнослужещи. Всеки ученик, който се стреми към знания и развитие, допринася за бъдещето на страната и националната, както и своята лична сигурност.

2. Активната гражданска позиция
Да бъдеш активен гражданин означава да бъдеш възпитан в обществени ценности, които да защитаваш и да не бъдеш безразличен към случващото се около теб. Това е, което превръща съвкупността от индивиди в общество, пример за каквото е народът. Това определение може да включва участие в училищния живот, обществени доброволчески инициативи, опазване на природата като лична отговорност, помощ към хора в моменти на нужда и интерес към обществените проблеми, засягащи града, народа, световното население и други извадки от обществото в съвремието.
Младите хора допринасят към промените и сигурността в обществото чрез:
· участия в ученически съвети и младежки организации; 
· доброволческа дейност за подкрепа на подгрупи, пострадали от природни или други типове бедствия; 
· кампании за опазване на околната среда и/или облагородяване на обществената инфраструктура; 
· социални и благотворителни инициативи; 
· изразяване на мнение по важни обществени въпроси обмен на информация, обществена осведоменост и вземане на обществено значими и лични решения с висока важност и последствия. 
Когато младите хора са активни, осъзнати и добре възпитани, обществото става по-сплотено, по-устойчиво и се повлияват цялостните му характеристики. Демокрацията е основана именно на участието на гражданите и е редно всеки индивид да участва във хода на събитията по света независимо дали чрез някакви действия или чрез бездействието си.

3. Родолюбието в съвременния свят
Да обичаш България не означава само да познаваш историята и традициите си, въпреки че последните две са важни. Корените на почитта към родината, народа, човечеството се простират до основополагащи човешки ценности като емоционална интелигентност, морална и интелектуална извисеност, лична и колективна отговорност. Това са неща, които не се изписват или рекламират, но се забелязват от далеч, залягат в основата на личността, възпитанието, поведението и силно формират народопсихологията, което силно изразено проличава чрез каузите за които всеки различен народ се бори, съпоставка на народните мъдрости, а също и начина по който се чувстваш, пребивавайки в дадена държава.
Младите хора могат да бъдат родолюбци в съвремието, като:
· пазят и почитат българската култура и език; 
· уважават националните символи; 
· развиват науката, спорта и изкуството както в личен, така и в обществен план; 
· представят България достойно пред света в личен или обществен план, пряко или косвено; 
· помагат за развитието на местните общности, средата и обществото, в които живеят. 
България като всяка държава има нужда от млади хора, които мислят прогресивно и работят за развитие във всякакъв положителен аспект, знаейки че промяната започва от самите нас като част от обществото. За целта на прогресивното мислене са необходими качества като силно развито въображение, перспективно виждане, пресметливост, и  други качества, възпитавани в човека при неговото образование, обучения, постоянно самообучение и квалификационни курсове. Индивидът трябва постоянно сам да търси развитието и да се противопоставя на поставянето на граници и условия пред мисълта. Развитието изисква винаги да се мисли извън поставяните рамки.

4. Предизвикателствата пред младите хора
Днешното поколение се изправя пред много трудности – несигурност, бързо развитие на технологиите, социален натиск и липса на доверие в институциите, но всяко поколение бива изправяно пред своеобразни предизвикателства и това не го прави онеправдана жертва, а го калява и засилва. Много млади хора смятат, че техният глас не е важен, но това не е оправдание да остават в застой и да не работят поне за личностно развитие. Историята показва, че именно младите със своите уникални личностни черти често са двигател на положителните промени и са средата, от която се появяват най-прогресивните ръководители на държави и организации.
Важно е младите хора да не губят мотивация и надежда и да не забравят, че личностното им развитие е лично тяхна отговорност. Общественият застой или упадък никога не са оправдавали липса на развитие в личностен план, а личността е градивна единица на нацията и народа. България има нужда от мотивираността, свежите енергия, идеи и смелост на младите, не повлияни и не пречупени от проблемите на миналото. Всяко добронамерено действие – дори и малко – има значение за общото благо, дори това да не проличава веднага и най-великите преходи и развития са започнали с малки количествени приноси. 
Насоки:
Образование и самообучение – знанията са най-важното оръжие.
Спорт – силният дух и здравото тяло са важни за всеки воин.
Познания по история и география – за да познавате своята страна и света. Историята или се помни или ще се повтаря.
Развиване на лидерски качества – умения за работа в екип и вземане на решения.
Уважение и почит към националните символи – знамето, химна, герба.


5. Как всеки ученик може да допринесе за сигурността
Всеки млад човек може да помогне за развитието и сигурността на България чрез:
1. Отговорно отношение и уважение към образованието. 
2. Уважение към закона и обществения ред, което е от основно значение за колективното функциониране на всяко общество. 
3. Активност при вземане на решения в училище и обществото. 
4. Толерантност и уважение към другите, което изисква усилено изучаване на психология поради разнообразните темпераменти и типове личности. 
5. Опазване на природата и обществената среда, коренящо се в осъзнаването, че това е средата, климата и обстановката, които сме наследили, в които прекарваме живота си и някой ще наследи от нас. 
6. Уважението към личното време, енергия и пространство често се проявява и като уважение към околната среда, а липсата му води до нарастващи проблеми за индивида.
7. Развитие на личните таланти и умения, което включва физическо и умствено развитие, усъвършенстване на навиците за оцеляване и функциониране в екстремни ситуации на съвременната градска среда и осведоменост за типовете заплахи, дори и все още да не сме се сблъсквали с тях лично. 
Не е необходимо човек да бъде политик или известна личност, за да променя света около себе си и това становище е силно подкрепено в уроците за пряко и косвено влияние върху околните, засегнати от психологията и лидерското обучение. Промяната започва от ежедневните избори и поведението на всеки от нас, въпреки, че това не проличава веднага. Всяко дребно решение, избор и постъпка повлияват силно количествено и качествено дадени моменти и състояния в нашето бъдеще. Как можете да се включите в отбраната?
Когато завършите училище, имате няколко възможности за участие в защитата на сигурността:
Професионална военна служба – да станете войник, сержант или офицер.
Доброволен резерв – да се обучавате като резервист и да помагате при нужда.
Работа в сферата на сигурността – полиция, пожарна, служби за спешна помощ.
Научни изследвания и технологии – да разработвате нови системи за защита и сигурност.
„Имате възможност да посветите живота си на сигурността на България.“

· Предимствата на военна професия се изразяват в следното:

Стабилна работа и добро заплащане.
Възможност за обучение и развитие.
Придобиване на ценни умения – дисциплина, отговорност, работа в екип.
Възможност да пътувате и да видите света.
Чувство на гордост, че служите на родината си.


Заключение
Уважаеми ученици,
Бъдещето на България много силно зависи от младите хора – от тяхното образование и самообразование, възпитани ценности, активност и желание да изграждат по-добро общество, среда на живот и държава. Сигурността на държавата не се поддържа само от институциите, а и от отговорните граждани през всеки изминал ден и във всяка постъпка.
Всеки от вас има потенциал да допринесе за положителна промяна чрез знания, труд, честност и активна гражданска позиция – малки неща носещи голям принос ако са упражнявани постоянно. Младите хора могат да направят България по-силна, по-сигурна и по-успешна държава работейки с постоянство за своята лична сигурност и допринасяйки за сигурността на околните. 


